Aş vrea să vă împărtăşesc
povestea unuia dintre pacienţii mei, Celine.
Celine e casnică şi trăieşte în zona rurală
a Cameronului, în Vestul Africii Centrale.
Acum 6 ani, pe când era diagnosticată cu HIV,
a fost recrutată să participe la o testare medicală
care se desfăşura în cartierul său, în momentul respectiv.
Când am întâlnit-o pentru prima data pe Celine, acum mai bine de un an
supravieţuise de 18 luni
fără niciun tratament antiretroviral
şi se simţea foarte rău.
Mi-a spus că a încetat să mai meargă la clinică
când s-a terminat testarea
întrucât nu mai avea bani pentru a plăti transportul
şi era prea bolnava ca să parcurgă distanţa de 35 km.
Pe parcursul testării medicale,
a beneficiat de tratament antiretroviral gratuit,
iar costul transportului
era acoperit de fondurile alocate cercetării.
Toate acestea s-au terminat când studiul s-a finalizat,
lăsând-o pe Celine fără alternative.
N-a putut să-mi spună numele medicamentelor
pe care le-a primit în timpul studiului
şi nici despre ce a fost vorba în cadrul acestuia.
Nu m-am obosit s-o întreb care au fost rezultate studiului
pentru că mi s-a părut evident că nu avea nicio idee.
Totuşi ce m-a intrigat cel mai mult
a fost că, deşi Celine şi-a dat acordul
pentru a face parte din acest studiu, ea în mod clar nu înţelegea
implicaţiile ce rezultau din participare
sau ce se întâmpla odată ce studiul se termina.
V-am împărtăşit această poveste ca exemplu
a ceea ce s-ar putea întâmpla participanţilor unui studiu medical
când este realizat necorespunzător.
Poate acest studiu a produs rezultate îmbucurătoare.
Poate a fost publicat într-o revistă de profil bine cotată.
Poate va informa doctorii din întreaga lume
despre cum să îmbunătăţească tratarea pacienţilor cu HIV.
Dar ar fi făcut asta cu preţul
a sute de pacienţi, care, la fel ca Celine,
au fost lăsaţi de izbelişte
odată ce studiul s-a încheiat.
Nu mă aflu astăzi aici pentru a sugera în niciun fel
că realizarea studiilor medicale pentru HIV
în ţările în curs de dezvoltare e greşită.
Din contră, testările medicale sunt unelte extrem de folositoare,
şi sunt necesare pentru a cunoaşte povara
acestei boli în ţările în curs de dezvoltare.
Totuşi, inegalităţile existente între
ţările bogate şi cele în curs de dezvoltare în ce priveşte finanţarea
presupune un adevărat risc de exploatare,
în special în contextul unui studiu finanţat extern.
Deşi trist, este cert că
multe dintre studiile din ţările în curs de dezvoltare
n-ar putea fi autorizate în ţările bogate
care finanţează studiul.
Sunt sigură că vă întrebaţi
de ce ţările în curs de dezvoltare,
în special cele din Africa Subsahariană,
sunt vizate pentru aceste testări HIV?
Ei bine, pentru ca un studiu medical să genereze
rezultate valide şi aplicabile pe zone largi,
trebuie să fie realizate cu un număr mare de participanţi
şi de preferat pe o populaţie
predispusă la noi infecţii cu HIV.
Africa Subsahariană se potriveşte foarte bine acestei descrieri,
cu 22 de milioane persoane infectate cu HIV,
estimat la 70% dintre cei 30 de milioane
infectaţi în întreaga lume.
De asemenea, studiile pe continent
sunt mult mai uşor de făcut pentru că există sărăcie,
boli endemice şi sisteme de sănătate inadecvate.
Un studiu medical considerat a fi
în mod potenţial benefic populaţiei,
are mai multe şanse de a fi autorizat,
iar în absenţa sistemelor de sănătate bune,
aproape orice ofertă de asistenţă medicală
e acceptată fiind considerată mai bună decât nimic.
Motive şi mai problematice includ
un risc mai mic de litigiu,
recenzii etice mai puţin riguroase,
şi oameni care sunt dornici de a participa
la aproape orice studiu care ţinteşte spre un remediu.
Pe măsură ce finanţarea pentru cercetarea HIV
creşte în ţările în curs de dezvoltare
şi evaluările etice în ţările bogate devin mai stricte,
se poate vedea de ce acest context devine
foarte, foarte atractiv.
Marea răspândire a HIV îi face pe cercetători
să conducă studii acceptabile din punct de vedere ştiinţific
dar discutabile din punct de vedere etic.
Cum ne putem asigura atunci, că în căutarea leacului,
nu profităm în mod necinstit
de cei care sunt deja cei mai afectaţi de boală?
Vă invit să reflectaţi la patru aspecte pe care le consider de interes
pentru a îmbunătăţi felul în care lucrurile sunt făcute.
Primul e cel al acordului în cunoştinţă de cauză.
Pentru ca un studiu medical să fie
considerat acceptabil din punct de vedere etic,
participanţilor trebuie să le fie oferite informaţiile relevante
într-un fel în care ei să înţeleagă
şi să accepte de bunăvoie să participe la studiu.
E cu deosebire important în ţările în curs de dezvolatre,
unde mulţi participanţi acceptă să participe
pentru că ei cred că-i singurul mod în care
pot beneficia de îngrijire medicală sau alte facilităţi.
Procedurile de aprobare care sunt folosite în ţările bogate
sunt de multe ori nepotrivite sau ineficiente
în multe ţări în curs de dezvoltare.
De exemplu, e inaceptabil ca
un participant analfabet, ca Celine,
să semneze un formular de consimţământ pe care nu-l poate citi,
ca să nu mai vorbim de a-l înţelege.
Comunităţile locale trebuie să fie mai implicate
în stabilirea criteriilor pentru recrutarea participanţilor
la studiile medicale, precum şi în stabilirea stimulentelor pentru participare.
Informaţia obţinută în aceste studii
trebuie să fie oferită potenţialilor participanţi
în forme lingvistice şi culturale acceptabile.
Al doilea lucru pe care aş vrea să-l luaţi în considerare
e gradul de îngrijire oferit
participanţilor oricărui studiu medical.
Acesta e subiectul mutor dezbateri şi controverse.
Ar trebui ca grupului testat din studiul medical
să-i fie oferit cel mai bun tratament disponibil
oriunde în lume?
Sau ar trebui să le fie oferită o alternativă la tratament,
cum ar fi cel mai bun tratament disponibil
în ţara unde are loc studiul?
E corect să evaluăm un sistem de tratament
care nu e accesibil
tuturor participanţilor odată ce studiul s-a încheiat?
Într-o situaţie în care cel mai bun tratament
e ieftin şi uşor de obţinut,
răspunsul e simplu.
Totuşi, cel mai bun tratament disponibil la ora actuală
oriunde în lume e de obicei foarte dificil
de furnizat în ţările în curs de dezvoltare.
E important să estimăm potenţialele riscuri şi beneficii
ale standardului de îngrijire oferit
paricipanţilor oricărui studiu medical
şi să stabilim unul relevant pentru contextul studiului
şi benefic pentru participanţi.
Asta ne aduce la cel de-al treilea punct la care vreau să vă gândiţi:
evaluarea etică a studiului.
Un sistem eficient de evaluarea corectitudinii etice
a testelor clinice e esenţial pentru a proteja participanţii
oricărui studiu clinic.
Din păcate, acesta lipseşte de multe ori
sau e ineficient în multe ţări în curs de dezvoltare.
Guvernele locale trebuie să înfiinţeze sisteme eficiente
pentru a evalua problemele etice legate de studiile clinice
care sunt autorizate în diferite ţări în curs de dezvoltare.
Și trebuie să facă acest lucru prin înfiinţarea
unor comitete de evaluare etică, independente de
guvern şi sponsorii cercetării.
Informarea publică trebuie să fie promovată
prin evaluare transparentă şi independentă
de către organizaţiile non-guvernamentale şi internaţionale
ca fiind adecvată.
Ultimul punct pe care aş vrea să-l luaţi în considerare în această seară
e ce se întâmplă cu participanţii unui test medical
odată ce studiul s-a încheiat.
Cred că e total greşit ca o cercetare să înceapă
fără un plan clar
cu privire la ce se va întâmpla cu participanţii
odată ce studiul s-a încheiat.
Cercetătorii trebuie să facă orice efort pentru a se asigura că
o intervenţie care s-a demonstrat a fi benefică
în timpul unui studiu medical
e accesibilă participanţilor studiului
odată ce acesta s-a încheiat.
Mai mult, ei ar trebui să considere posibilitatea
de a introduce şi de a menţine tratamente eficiente
în comunitatea largă, odată ce studiul se încheie.
Dacă, pentru orice motiv, acest lucru nu este posibil,
atunci cred că ar trebui să justifice etic
de ce studiul ar trebui să aibă loc.
Din fericire pentru Celine,
întâlnirea noastră nu s-a terminat în biroul meu.
Am putut s-o înscriu într-un tratament gratuit pentru HIV
aproape de casa ei
şi cu un grup de sprijin pentru a o ajuta să facă faţă.
Povestea ei are un final fericit,
dar sunt sute de alţi oameni în situaţii similare
care sunt mai puţin norocoşi.
Deşi ea poate că nu ştie,
întâlnirea mea cu Celine a schimbat complet modul
în care percep studiile medicale pentru HIV în ţările în curs de dezvoltare,
şi m-a determinat şi mai mult să fiu parte a mişcării
de a schimba felul în care se fac lucrurile.
Cred că orice persoană
care mă ascultă în această seară poate fi parte a schimbării.
Dacă sunteţi un cercetător, vă îndemn
spre un standard înalt al conştiinţei morale,
să rămâneţi etic în cercetarea dumneavoastră,
şi să nu compromiteţi bunăstarea umană în căutarea de răspunsuri.
Dacă lucraţi pentru o agenţie financiară sau o companie farmaceutică
vă provoc să-i îndemnaţi pe angajaţi
să finanţeze cercetări ce sunt solide din punct de vedere etic.
Dacă veniţi dintr-o ţară în curs de dezvoltare, la fel ca mine,
vă rog să vă îndemnaţi guvernul
la o analiză mai amănunţită a studiilor medicale
care sunt autorizate în ţara voastră.
Da, e nevoie să găsim un leac pentru HIV,
să găsim un vaccin eficient pentru malarie
să găsim un diagnostic care să funcţioneze pentru tuberculoză
dar cred că le datorăm toate acestea celor care de bunăvoie
şi în mod altruist consimt să participe la aceste studii clinice,
să o facem într-un mod uman.
Vă mulţumesc.